陳家樂、連詩雅(Shiga)去年4月24日結婚,兩人轉眼結婚一周年,今年2月時更宣布成功造人,BB將於7月出世。家樂昨天在社交平台分享和Shiga的合照,再次向太太表白。他說︰「個個朋友都話我上世唔知做咗咩好事,娶咗個咁好嘅老婆。我覺得唔止上世,應該係做咗十世善事,先可以今世成個大爺咁。Shiga,蜜月旅行再等多陣,你仲有個好重要嘅任務,周年快樂﹗」
Shiga則說︰「A year ago today﹗眨吓眼就過咗一年,好似係噚日嘅事,緊張咗一整日,事前好多嘅工夫,但係望番轉頭,覺得係嗰一世都會記得嘅回憶。轉吓眼我哋將踏入另外一個身分,希望一切都順利,一家人開開心心,身體健康,繼續互相包容,互相愛護,一齊成長﹗Happy 1st Anniversary﹗」